แนวโน้มโลกน่าจะช่วยหนุน SET
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.....ศูนยืวิจัยธนาคารกสิกรไทย
อาทิตย์ที่แล้ว หุ้นโลกได้ทดสอบแนวรับสำคัญและมีรีบาวด์ชัดๆ ขึ้นมา ซึ่งน่าจะช่วยหนุน SET ขึ้นไปได้ แม้ว่าจะมีประเด็นทางการเมืองในประเทศไทยก็ตาม แต่ในการลุ้นไปตามนั้น ก็ควรมีเส้น Stop ไว้ด้วยตามที่จะอธิบายต่อไป
ตัวชี้ด้านบนในรูปก็คือ ดัชนีรวม Dow, Nikkei และ Hang Seng ตามเปอร์เซ็นต์การเปลี่ยนแปลง จากในรูป ดัชนีได้รีบาวด์จากแนวรับสำคัญ (เส้น A) และอาจเล็งขึ้นไปต่อตามเป้าที่เส้น B ซึ่งน่าจะช่วยดึง SET ขึ้นต่อ เพราะว่าจากในรูป SET จะปรับขึ้นลงตามดัชนีรวมดังกล่าว แม้จะมีประเด็นทางการเมืองในประเทศ ไทยก็ตาม นับตั้งแต่กลุ่มเสื้อเหลืองได้เริ่มชุมนุมในปี 2008
ในแง่ของกลยุทธ์ทางเทคนิค เราอาจถือของทนแกว่งเล็งขึ้นต่อ โดย Upside น่าจะไปต่อถึง 812 หรือสูงกว่านั้น แต่ถ้า SET ปิดต่ำกว่า 743 พร้อมกับที่มีสัญญาณลบอื่นๆ เกิดขึ้น เราก็อาจจะต้อง Stop บางส่วนแล้วรอดูปฏิกิริยา ซึ่งจะมี Update ให้ในบทวิเคราะห์ Market Timing
ในหมวดหลักนั้นก็ยังมีลุ้นว่าจะแกว่งตั้งหลักอยู่ แต่ที่ยากคือ แนวรับมีหลายจุดเกินไป ทำให้เดายากว่าจะตั้งหลักได้ที่จุดไหน แต่ถ้ามี Breakout เหล่านี้เกิดขึ้น คือ SET 50 ทะลุด่าน 547 ธนาคารทะลุด่าน 304 และพลังงานทะลุด่าน 17,160 ก็จะเป็นสัญญาณว่าหุ้นหลักอาจเริ่มยืนได้แล้ว และจะดีมากขึ้น เราอาจรอจนฝรั่งหยุดขาย 
ในระหว่างที่รอหุ้นหลักตั้งหลักอยู่นั้น ก็จับตาหุ้นหมวดเกษตร (Agribusiness) ด้วย มีลุ้นว่าอาจกำลังทะลุด่านสำคัญขึ้นมา ซึ่งกรณีนั้น Upside gap ต่อไปที่ 308 นอกจาก STA และ GFPT ที่ขึ้นมาแล้ว และยังเล็งซิกแซ็กขึ้นต่อนั้น ก็จับตา CFRESH, ASIAN และ TRUBB ด้วย กำลังตั้งหลักที่เขต Oversold เมื่อเทียบกับหมวดและสัญญาณ Breakout สำคัญก็คือ เมื่อ CFRESH ทะลุด่าน 6.80 และ/หรือ ASIAN ทะลุด่าน 5.50 ก็มีลุ้นจะขึ้นต่อได้อีก Gap ใหญ่ แต่ระหว่างที่ยังไม่ Breakout นั้นก็อาจแกว่งได้แรง โดยดูแนวรับประกอบด้วย คือ แนวรับของ CFRESH ที่ 5.75.60 และ 5.40 แนวรับของ ASIAN ที่ 4.38 และ 4.20 กรอบการแกว่งเหล่านี้และหุ้นอื่นๆ จะมี Update รายวันใน Market Timing www.kasikornsecurities.com แต่อย่างไรก็ดูสัญญาณของตลาดโดยรวมประกอบด้วย
เรื่องทองนั้น ราคาทองโลกทะลุด่าน High เดิมที่ 1,226 เหรียญสหรัฐ ขึ้นมาแล้ว เล็งซิกแซ็กขึ้นต่อไปทดสอบ 1,2681,274 เหรียญสหรัฐ และ 1,285 เหรียญสหรัฐ หรือสูงกว่านั้น แต่ถ้าหลุด 1,224 เหรียญสหรัฐลงมา อาจเจอแกว่งลงไปทดสอบแนวรับ 1,218 เหรียญสหรัฐ และ/หรือ 1,1801,178 เหรียญสหรัฐ สำหรับทองบ้านเรา กำลังทดสอบด่าน 19,00019,100 ทะลุก็เล็งต่อไป 19,390 หรือสูงกว่านั้น ถ้าหลุด 18,700 ก็ระวังแกว่งลงไปทดสอบ 18,380 และ/หรือ 18,00017,800